ఝర్నా ధారా చౌదరి

ఝర్నా ధారా చౌదరి (1938 అక్టోబరు 15 - 2019 జూన్  27) బంగ్లాదేశ్ సామాజిక కార్యకర్త.

 ప్రారంభ జీవితం 
ఝర్నా ధారా చౌదరి 1938 అక్టోబరు 15న బ్రిటిష్ ఇండియా తూర్పు బెంగాల్ లక్ష్మీపూర్ జిల్లాలో జన్మించింది. ఆమె తల్లిదండ్రులు ప్రోమోత్ చౌదరి, ఆశాలతా చౌదరి. నోఖాలి అల్లర్ల సమయంలో వారి ఇల్లు తగలబడడంతో  తన కుటుంబంతో కలిసి ఆమె అస్సాంకు వలసపోయింది. అల్లర్లు ముగిసిన తర్వాత ఆమె తిరిగి వచ్చి, శాంతి మిషన్ కోసం ఈ ప్రాంతానికి వచ్చిన మహాత్మా గాంధీ నుండి ప్రేరణ పొందింది.
 కెరీర్ 
1971లో బంగ్లాదేశ్ విముక్తి యుద్ధ సమయంలో, హింసాకాండ నుండి భారతదేశానికి వెళ్ళిన సుమారు 5 వందల మంది బాలికలకు ఆమె సహాయం చేసింది.

1990లో నోఖాలి జిల్లా చత్ఖిల్ ఉపజిల్లా లోని జయాగ్ గ్రామంలో గాంధీ ఆశ్రమం ట్రస్ట్ బాధ్యతలు స్వీకరించింది. అక్కడ ఆశ్రమం ట్రస్ట్ కార్యదర్శిగా ఆమె పనిచేసింది.

2013లో, ఝర్నా ధారా చౌదరి భారతదేశంలోని నాల్గవ అత్యున్నత పౌర పురస్కారం పద్మశ్రీని అందుకున్నది.

బంగ్లాదేశ్ లో సామాజిక సేవలకు ఆమె చేసిన కృషికి గాను రెండవ అత్యున్నత పౌర పురస్కారం అయిన ఏకుషే పదక్ ను అందుకున్నది.

2016లో, గాంధీ ఆశ్రమం ట్రస్ట్ క్యాంపస్ లో గాంధీ మెమోరియల్ స్కూల్ ఏర్పాటును ఆమె పర్యవేక్షించింది, దీనికి భారత సాంస్కృతిక మంత్రిత్వ శాఖకు చెందిన గాంధీ హెరిటేజ్ సైట్స్ మిషన్ నిధులు సమకూర్చింది.

 అవార్డులు 
 గాంధీ సేవా పురస్కార్ (2010) 
 పద్మశ్రీ, భారతదేశపు నాల్గవ అత్యున్నత పౌర పురస్కారం (2013) 
 సామాజిక సేవ కోసం ఏకుషే పదక్ (2015) 
 జమ్నాలాల్ బజాజ్ అవార్డు (1998) 

 మరణం 
ఝర్నా ధారా చౌదరి 2019 జూన్ 27న బంగ్లాదేశ్ ఢాకాలో మరణించింది. 2019 జూన్ 1న మెదడులో రక్తస్రావం కావడంతో ఆమె స్క్వేర్ ఆసుపత్రిలో చేరి చికిత్స పొందుతోంది. ఆమె చివరి కర్మలు ఢాకాలోని ఢాకేశ్వరి ఆలయంలో జరిగాయి. ప్రజలు తమ నివాళులు అర్పించడానికి మరుసటి రోజు సెంట్రల్ షహీద్ మినార్ వద్ద ఉంచారు.

 మూలాలు 

వర్గం:2019 మరణాలు
వర్గం:1938 జననాలు
వర్గం:సామాజిక సేవలో పద్మశ్రీ పురస్కార గ్రహీతలు